**Ганна Катарына Боберг** (шведск.: Anna Boberg; 3 снежня 1864 — 27 студзеня 1935) — шведская мастачка. Была замужам за вядомым шведскім архітэктарам Фердынандам Бобергам.

Біяграфія
---------

*Вазы «Паўлін».*Ганна нарадзілася 3 снежня 1864 года, была шостым дзіцем з сямі ў сваёй сям’і. У дзяцінстве яна вывучала французскую мову, што спатрэбілася ёй, калі яна атрымлівала адукацыю ў Акадэміі Жуліяна ў Парыжы, дзе вывучала жывапіс. Акрамя таго, у Парыжы яна сустрэла будучага архітэктара Фердынанда Боберга, які ў гэты ж час падарожнічаў па Францыі. У 1888 годзе, нягледзячы на цяжкасці з фінансамі, маладыя людзі пажаніліся. Да гэтага часу Ганна падзарабляла, малюючы па заказах карціны і малюнкі.

У 1887 годзе Ганна Боберг сур’ёзна занялася творчасцю, карціны пісала акварэллю і алеем. У 1888 годзе адбылася яе першая выстава. У 1890-х гадах яна пісала карціны алеем на грубым палатне, гэтыя яе працы нагадвалі размаляваныя габелены і былі набытыя для ўпрыгожвання сцен у гатэлі Рыдберга.

*Ганна і Фердынанд Боберг падарожнічаюць па Швецыі, 1915.*На мяжы XIX і ХХ стагоддзяў Ганна шмат працавала ў галіне дэкаратыўна-прыкладнога мастацтва. Яе вядомыя вазы «Паўлін», (*Påfågelvasen*), якія былі створаны ў 1897 годзе, зрабілі сенсацыю.

У 1900 годзе на Сусветнай выставе ў Парыжы яе муж Фердынанд быў аўтарам шведскага павільёна, а Ганна стварыла для гэтага павільёна шматлікія працы з тэкстылю, якія былі вытканыя на фабрыцы *Handarbetets vänner і К.*

У 1901 годзе, падчас падарожжаў па паўночнай Швецыі і Нарвегіі з мужам, Ганна была зачараваная краявідамі і прыродай гэтых краін. У наступныя 33 гады яна малявала па сваіх ўспамінах зімовыя пейзажы гэтых паўночных мясцін.

У 1903 годзе карціны Ганны выстаўляліся ў Стакгольме, а ў 1905 годзе — у Парыжы. Апошняя яе выстава адбылася ў 1927 годзе.

Пасля 1915 года яе муж пакінуў кар’еру архітэктара і з Ганнай падарожнічаў па Швецыі. Падчас паездак Боберг рабіла шляхавыя нататкі, якія пасля выдала асобнай кнігай. У 1925 годзе сям’я пераехала са Швецыі ў Парыж, але ў сакавіку 1929 года муж і жонка вярнуліся ў Стакгольм, дзе пражывалі на віле *Blecktornet.*

У 1935 годзе Ганна Боберг памерла пасля аперацыі. На яе пахаванні прысутнічалі члены Шведскай каралеўскай сям’і: наследны прынц Густаў Адольф, прынцэса Інгрыд і прынц Бертыль.

Галерэя
-------

* Сярод рыбацкіх лодак у Свольваеры. Лафатэнскія астравы.*Сярод рыбацкіх лодак у Свольваеры. Лафатэнскія астравы.*
* Горнае возера. Эцюд з Паўночнай Нарвегіі.*Горнае возера. Эцюд з Паўночнай Нарвегіі.*
* Арктычны вясновы дзень. Эцюд з Паўночнай Нарвегіі.*Арктычны вясновы дзень. Эцюд з Паўночнай Нарвегіі.*
* Паўночнае ззянне. Эцюд з Паўночнай Нарвегіі.*Паўночнае ззянне. Эцюд з Паўночнай Нарвегіі.*
* Елі перад гарамі.  Эцюд з Паўночнай Нарвегіі.*Елі перад гарамі. Эцюд з Паўночнай Нарвегіі.*
* Ля падножжа гары. Лафатэнскія астравы.*Ля падножжа гары. Лафатэнскія астравы.*
* Ля возера Кома. Эцюд з Італіі.*Ля возера Кома. Эцюд з Італіі.*

Зноскі
------

1. ↑
2. 1 2 3 4 5  *Gr. Thomieus* Anna K Boberg (f. Scholander) — С. 104. Праверана 18 сакавіка 2017.<a href='https://wikidata.org/wiki/Track:Q28965651'></a>
3. 1 2  Anna Boberg // RKDartists Праверана 9 кастрычніка 2017.<a href='https://wikidata.org/wiki/Track:Q17299517'></a>
4. ↑  Sofia kyrkoarkiv, Död- och begravningsböcker, SE/SSA/6030/F I/4 (1935-1940), bildid: 00027447\_00034, sida 3 Праверана 30 студзеня 2023.<a href='https://wikidata.org/wiki/Track:Q64166606'></a><a href='https://wikidata.org/wiki/Track:Q10478639'></a>
5. ↑  Boberg, ANNA KATARINA — Svenskagravar.se. Праверана 25 мая 2023.<a href='https://wikidata.org/wiki/Track:Q26699962'></a>
6. ↑  HÄR FÖRVARAS I VAR SIN URNA DE I KREMA-TORIET BRÄNDA RES-TERNA AV ANNA OCH FERDINAND BOBERG MÅ VÅR ASKA FÅ VILA I FRID // *(unspecified title)* Праверана 25 мая 2023.
7. ↑  Anna Katarina, f. 1864 i Östra Vingåker Södermanlands län // Swedish Census 1880 — Riksarkivet. Праверана 14 красавіка 2019.<a href='https://wikidata.org/wiki/Track:Q1724971'></a><a href='https://wikidata.org/wiki/Track:Q49213654'></a>

Літаратура
----------

* *Ann Thorson Walton: Ferdinand Boberg — Architect, MIT Press, 1994*, ISBN 91-540-5573-3.

ISBN191-540-5573-3
* *Marianne Nyström: Bobergs. Anna Scholander och Ferdinand Boberg, Carlssons 1992,* ISBN 91-7798-564-8.

ISBN191-7798-564-8


|  |  |
| --- | --- |
| ⚙️   Тэматычныя сайты | International Music Score Library Project · MusicBrainz · RKDartists |
| Слоўнікі і энцыклапедыі | Вялікая нарвежская · Шведскі біяграфічны |
| Генеалогія і некрапалістыка | gravsted.dk · Geni.com |
| 

| Нарматыўны кантроль |
| --- |
| BIBSYS: 90730525 · GND: 119112604 · ISNI: 0000 0000 6675 0294 · LCCN: n93034148 · LIBRIS: 41674 · SUDOC: 162545975 · VIAF: 10648467 · ULAN: 500028159 |

 |